Fizetőssé tennék a harmadosztályú utakat is Csehországban | Belföld - Magyarország hírei | Szeged - delmagyar.hu
Belföld - Magyarország hírei > Fizetőssé tennék a harmadosztályú utakat is Csehországban Fizetőssé tennék a harmadosztályú utakat is Csehországban
InfoRádió	2007.05.30. 14:19
Az autópályák és a gyorsforgalmi utak mellett Csehországban a közeljövőben fizetőssé teszik az első-, másod-, és harmadosztályú utakat is - ebben egyezett a közlekedési tárca az egyes régiók elöljáróival szerdán Prágában.	A megállapodás tényét a regionális képviselők közölték a médiával. A minisztérium a közlést nem kívánta kommentálni, de nem is cáfolta. A minisztérium szóvivője csak annyit mondott, hogy a hivatalos döntést június elején hozzák nyilvánosságra.A közszolgálati cseh televízió megjegyezte: Európában példátlan, hogy útdíjat szedjenek az alsóbb osztályú utakon is. "Ilyen széleskörű útadó rendszer eddig még nincs Európában" - állította a televízió.Korábban a közlekedési tárca csak az első osztályú utakat kívánta fizetőssé tenni, mégpedig mikrohullámú rendszer segítségével. Most állítólag az a döntés született, hogy az alsóbb osztályú utakat műholdas rendszerrel fogják ellenőrizni.A csehországi sztrádákon és a gyorsforgalmú utakon - összesen mintegy 1000 kilométer - január elsejétől működik a mikrohullámú ellenőrző rendszer, amely alapján útdíjat szednek. Eddig több mint kétmilliárd korona folyt be így az államkasszába, ami magasabb összeg a vártnál.A régiók azt követelik, hogy a minisztérium úgy határozza meg az útdíjakat, hogy az autópályák legyenek a legolcsóbbak, míg a helyi jelentőségű harmadosztályú utak a legdrágábbak.Szerintük csak így lehet megakadályozni azt, hogy a forgalom döntő része tartósan az autópályákra irányuljon. Kövessen minket, kommentelje híreinket a Delmagyar.hu Facebook oldalán!
Belföld - Magyarország hírei > Fizetőssé tennék a harmadosztályú utakat is Csehországban Önnek ajánljukPénzügyőr lesz az ORFK új vezetője Tovább olvasomBetöltés